[{"text_idx": "#000002", "text": "Droonipiltidelt paistev teeso\u0303lme imeilus graafiline muster ongi ilus vaid piltidel ja lennuko\u0303rgusel."}, {"text_idx": "#000003", "text": "2015. aasta aasta teoks valisid tartlased Ihaste silla ja Idaringtee ehitamise (Ihaste sild valiti ka aasta betoonehitiseks). Ha\u0308a\u0308letuses teiseks ja\u0308i samuti taristu: Aardla-Soinaste-Raudtee viie tee ristmiku ehitamine ringristmikuks. Pingereas alles viies oli kultuurisu\u0308ndmus (film \u201eSupilinna salaselts\u201c). 2014. aastal oli esikoha pa\u0308lvinud Vo\u0303idu silla renoveerimine ning 2013. aastal La\u0308a\u0308neringtee ja Idaringtee esimese etapi valmimine. Tee on igapa\u0308evase liikumise vahendist to\u0303usnud kultusobjektiks, aga samal ajal kaotanud poeesia, mis teeloleku juurde alati on kuulunud."}, {"text_idx": "#000004", "text": "Linna u\u0308mbritsevate ringteede u\u0308lesanne on kesklinna la\u0308biva liikluse, sh veokite, va\u0308hendamine ja linnaosade u\u0308hendamine. Iseenesest on need u\u0308llad eesma\u0308rgid, kuid hiidso\u0303lmede mo\u0303ju neid kasutavatele inimestele ja linnaruumile laiemalt ei analu\u0308u\u0308sita, kuigi nii pindalalt kui ka piirangutelt on need vo\u0303rreldavad terve linnaosaga. Jalaka\u0308ijad saavad sealt u\u0308le, kuid ebameeldivamat teekonda, eriti o\u0308isel ajal, on raske va\u0308lja mo\u0303elda. See on to\u0303upuhas mittekoht, mille u\u0308mber\u00addefineerimise ja u\u0308mberstruktureerimisega na\u0308hakse arenenud riikides pa\u0308ris palju vaeva. Vo\u0303iks ju tehtud vigadest o\u0303ppida: kui need so\u0303lmed lahendataks peale insenertehniliste vo\u0303tete ka maastikuarhitekte-arhitekte, rakendusantropolooge ja sotsiolooge kuulates, vo\u0303iks koos betooniauhinnaga jagada ka mo\u0303nusa keskkonna medaleid."}, {"text_idx": "#000005", "text": "Tee, teekond ja teel olemine mo\u0303juvad argipa\u0308evas ergutavalt. Kuhugi minek, selleks ha\u0308a\u0308lestumine ja vo\u0303o\u0303rastest kohtadest la\u0308biso\u0303it sunnivad end kokku vo\u0303tma. Suured maanteed, mis maastikust mitte la\u0308bi, vaid u\u0308le so\u0303idavad, on selle toreda tunde kustutanud. Teeloleku u\u0308ks vo\u0303lusid on vo\u0303imalus iga hetk peatuda, kuhugi sisse astuda, kellegagi kohtuda. Kiirteel saab suhelda siis, kui on avarii vo\u0303i kui politsei kinni peab. U\u0308leja\u0308a\u0308nud aja peab viksilt autos istuma. Teea\u0308a\u0308rsesse kohvikusse so\u0303itmiseks tuleb maanteelt vastassuunda maha keerata ja tu\u0308kk maad vales suunas so\u0303ita. Seda ei tee peaaegu u\u0308kski ra\u0308ndaja ja seega surevad maanteekohvikud u\u0308ksteise ja\u0308rel va\u0308lja. Loomuliku liikumisloogika mugandamine tunnikiiruse suurendamiseks on teinud nu\u0308u\u0308disaegsest maanteest pigem virtuaalse reaalsuse, kus autos viibija on kapseldatud eraldatusse, kuni jo\u0303utakse tagasi vanamoodsale teele."}, {"text_idx": "#000006", "text": "Ihaste sillal so\u0303itja kulgeb pool selle u\u0308letamiseks tarvilikust teekonnast betoonseinte vahel, nii et polegi muud teha kui telefonis surfata. Teekonna po\u0303nev visuaal \u2013 heljuvad heinamaad, vo\u0303o\u0303rad kohad, suured metsad \u2013 on a\u0308ra lo\u0303igatud. Samamoodi on maastikust kadunud elevil mo\u0308o\u0308duja, kelle elamus ja\u0308taks ja\u0308lje reisija psu\u0308hhogeograafilisele kaardile. Riisutud on mo\u0303lemalt poolelt ja mo\u0303lemad on vo\u0303imetud midagi ette vo\u0303tma. Na\u0308iteks Ihaste sillal saab ra\u0308nnu\u00adelamuse vaid kergliikleja, kellele avanevad to\u0303esti ilusad vaated Emajo\u0303ele, kuid teele kinnistatud on temagi. Droonipiltidelt paistev imeilus graafiline muster ongi ilus vaid piltidel ja lennuko\u0303rgusel, inimtasapinnal kulgeja peab leppima tehnokraatia pakutud vaadetega."}, {"text_idx": "#000007", "text": "Norme teevad inimesed eeldatavasti inimestele. Tartu-Vo\u0303ru ring on u\u0308ks selliseid eeskujulikke taristujuppe, mis inseneridelt kiiduso\u0303nu saab. Inimesed kipuvad aga ka pa\u0308rast ku\u0308mnendat so\u0303idukorda valesti keerama ja tee a\u0308a\u0308res ema ja\u0308reletulekut ootavad lapsed na\u0308evad murelikke vanemaid mitmendat tiiru mo\u0308o\u0308da so\u0303itmas, sest nood ei suuda end sundida ebaloogiliselt vastassuunda keerama. Kes on sellisel juhul rumal? Kas see, kes va\u0308givaldselt ebaloomulikku liikumist juurutab vo\u0303i sisemisele loogikale toetuv liikleja?"}, {"text_idx": "#000009", "text": "Jane Jacobs on kirjutanud 1961. aastal pu\u0308sivalt aktuaalse ta\u0308navaelu eest seisva raamatu \u201eSuurte Ameerika linnade surm ja elu\u201c (\u201eThe Death and Life of Great American Cities\u201c). Umbes 50 aastat tagasi alustas Jan Gehl vo\u0303itlust inimliku linnaruumi eest ja nii mo\u0303nedki lahingud on vo\u0303idetud. Mo\u0303lema va\u0308ited kehtivad ta\u0308napa\u0308evani ja suunavad u\u0308hiskonda ette mo\u0303tlema ja na\u0308gema kaugemale ristmiku la\u0308bilaskvusest, piirkiiruse suurendamise soovist vo\u0303i mitmerealiste teede suhtelisest mugavusest. Pa\u0308eva lo\u0303pus on tegelikult oluline, et kui silt na\u0308itab \u201eArved Ruusa su\u0308nnikoht, 2,5 km\u201d, siis saab maanteelt kohe selle poole keerata, ilma et peaks Kambjast la\u0308bi ka\u0308ima. Vo\u0303idavad ko\u0303ik."}]